ენდი როდიკი

ენდრიუ სტივენ როდიკი (; დ. 30 აგვისტო, 1982, ომაჰა, ნებრასკა, აშშ) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.

როდიკს მოგებული აქვს 1 დიდი სლემის ტურნირი – 2003 წელს, მან აშშ-ის ღია პირველობის ფინალში ესპანელი ხუან კარლოს ფერერო სამ სეტში დაამარცხა. იგი ასევე ოთხჯერ გავიდა დიდი სლემის ტურნირების ფინალებში, თუმცა ყოველ ჯერზე როჯერ ფედერერთან მარცხდებოდა. როდიკმა ასევე 5 მასტერსის ტურნირი მოიგო. ჯამში ამერიკელს ATP-ის 32 ტურნირი აქვს ერთეულებში მოგებული.

როდიკი ჯამში 13 კვირის განმავლობაში იკავებდა ჩოგბურთელთა რეიტინგში პირველ ადგილს. 2002 წლიდან 2010 წლამდე, როდიკი უწყვეტად შედიოდა რეიტინგის ტოპ-10-ში. იგი დღემდე უკანასკნელი მამაკაცი ჩოგბურთელია ჩრდილოეთ ამერიკის კონტინენტიდან, ვინც დიდი სლემის ტურნირი მოიგო და ვისაც რეიტინგში პირველი ადგილი ეკავა.

სანაკრებო დონეზე, მან ერთხელ მოიგო დეივისის თასი აშშ-ის ნაკრებთან ერთად. როდიკმა კარიერა 2012 წელს დაასრულა. 2017 წელს, იგი საერთაშორისო ჩოგბურთის დიდების დარბაზში შეიყვანეს.

სტატისტიკა და მიღწევები

დიდი სლემის ტურნირების ფინალები: 5 (1–4)
შედეგიწელიტურნირისაფარიმეტოქეანგარიშიგამარჯვება2003აშშ-ის ღია პირველობა (1)ჰარდი ხუან კარლოს ფერერო6–3, 7–6(7–2), 6–3მარცხი2004უიმბლდონიბალახი როჯერ ფედერერი6–4, 5–7, 6–7(3–7), 4–6მარცხი2005უიმბლდონიბალახი როჯერ ფედერერი2–6, 6–7(2–7), 4–6მარცხი2006აშშ-ის ღია პირველობაჰარდი როჯერ ფედერერი2–6, 6–4, 5–7, 1–6მარცხი2009უიმბლდონიბალახი როჯერ ფედერერი7–5, 6–7(6–8), 6–7(5–7), 6–3, 14–16

 იხილეთ აგრეთვე 
 როდიკი–ფედერერის მეტოქეობა

 რესურსები ინტერნეტში 

 როდიკის ფონდი
 როდიკი ATP-ის ოფიციალურ საიტზე
 როდიკი ITF-ის ოფიციალურ საიტზე 
 როდიკი დეივისის თასის ოფიციალურ საიტზე
 როდიკი საერთაშორისო ჩოგბურთის დიდების დარბაზის ოფიციალურ საიტზე

სქოლიო

კატეგორია:ამერიკელი ჩოგბურთელები
კატეგორია:აშშ-ის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:დაბადებული 1982
კატეგორია:დაბადებული 30 აგვისტო
კატეგორია:ცოცხალი ადამიანები